Определение на председателя на Общия съд от 13 март 2020 г. — Intertranslations (Intertransleïsions) Metafraseis/Парламент
(Дело T-20/20 R)
(Обезпечително производство — Обществени поръчки за услуги — Молба за постановяване на временни мерки — Липса на неотложност)
Език на производството: английски
Страни
Жалбоподател: Intertranslations (Intertransleïsions) Metafraseis AE (Калитеа, Гърция)
(представител: N. Korogiannakis, адвокат)
Ответник: Европейски парламент (представители: S. Toliušis и E. Танева)
Предмет
Искане на основание членове 278 и 279 ДФЕС за постановяване на временни мерки, с които се цели на първо място спиране на изпълнението на решението от 4 декември 2019 г. на Парламента да класира на второ място на офертата на жалбоподателя за възлагане на каскаден договор по лот № 5 на поръчка с предмет услуги за превод на английски език по обществена поръчка TRA/EU19/2019 и да възложи първия договор от тази поръчка на друг оферент, на второ място, спиране на изпълнението на договора, сключен с другия оферент, и на трето място, да се задължи Парламента да предостави на жалбоподателя липсващите пасажи от мотивите на комисията за оценка.
Диспозитив
Отхвърля молбата за допускане на обезпечение.
Не се произнася по съдебните разноски.
____________